Exqrch/javanese-Komodo-pixelgpt huggingface dataset:
Wiwit taun 1965, tulisan-tulisan pribadiné wis diarsip ing Kapustakan Pèngetan Mugar ("Mugar Memorial Library") ing universitas iku
Banjur ing taun 1985, dhèwèké dadi Présidhèn Asosiasi Humanisme Amérika lan fungsi iki tetep dijabat nganti patiné ing taun 1992; sing ngganti banjur kanca lan uga koléga penulis Kurt Vonnegut, Jr
Asimov omah-omah karo Gertrude Blugerman ing tanggal 26 Juli 1942 lan pinaringan rong putra: David (1951) lan Robyn (1955)
Banjur sawisé pisah rada suwé, Asimov pegatan ing taun 1973
Banjur Asimov kawin manèh karo Janet O
Jeppson ing pungkasané taun iku
Asimov tilar donya ing tanggal 6 April 1992
Dhèwèké nilar bojo enomé lan anaké loro
Sepuluh taun sawisé tilar donya, Janet nulis biografi Asimov sing ajudhul "It's Been a Good Life", yèn olèhé tilar donya iku disebabaké déning lelara AIDS; Asimov ketularan virus HIV saka siji transfusi getih nalika kudu operasi bypass jantung ing taun 1983
Panyebab patié sing sajati iku gagal jantung lan ginjel sing diakibataké déning AIDS
Janet celathu yèn para dhokter awèh saran supaya Asimov ngrahsyakaké lelara
Nanging para dhokter iki padha maido lan wicara yèn Janet sing sajatiné péngin ngrahsyakaké
Isaac Asimov iku humanis lan rasionalis.
Dhèwèké ora nantang kapracayané wong liya sing murni, nanging ora seneng karo takhayul utawa kapracayan sing ora ana buktiné
Asimov wedi numpak montor mabur lan nalika urip namung ping loro naté numpak montor mabur
Banjur Asimov uga siji wong sing ngidhep kelainan klaustrofil (seneng marang bilik sing cilik lan katutup)
Asimov iku pendhukung setya Parté Dhémokrat AS
Bab panggunan tenaga nuklir, Asimov setuju, anggeré namung kanggo panggunan sipil waé
Saliyané iku ing karya-karya panulisané, dhèwèké uga kerep nyinggung masalah-masalah krisis lingkungan urip, kaya ta pemanasan global lan rusaké lapisan ozon (contoné "Our Angry Earth" (1991))
Arkéologi Arkéologi saka basa Yunani "archaeon" (jaman kuna) lan "logos" (ngèlmu) iku aliran ngèlmu sing nyinaoni barang-barang tinggalan saka jaman mbiyèn
Béda karo sajarah utawa ngèlmu histori sing nyinaoni barang-barang saka buku-buku utawa sumber tetulisan, arkéologi nyinaoni saka patemonan barang-barang utawa uga mau "material culture"
Hippocrates Hippocrates saka Kos (+/- 460 SM–380 SM) iku dhokter Yunani Kuna lan bisa diarani pangadeg ngèlmu kadhokteran
Mulané dhèwèké parabé "bapak kadhokteran"
Prabawa Hippocrates isih ana nganti saiki, saikiya kabèh calon dhokter isih kudu manyebut "Sumpah Hippocrates" sing isiné ya iku para dhokter kudu gelem nulungi manungsa, ora namung golèk bathi
Kamaharajan Rum Kamaharajan Rum (Latin: "IMPERIVM ROMANVM" utawa "Imperium Romanum") iku siji èntitas pulitik ing Meditèrani kang gedhé dhéwé sing tau ana
Sajarah èntitas pulitik iki wiwité saka didegakéné kutha Roma ing Itali ing taun 753 SM
Wewengkon jajahané kalebu pulo Britania ing ujung kulon nganti Mesir ing kidul lan Mesopotamia (Irak) ing ujung wétan
Kamaharajan iki dibedhah déning wong-wong Barbaria ing taun 476 (CDLXXVI)
Prabawa kamaharajan iki nganti tekan Asia
Konon nagara Funan ing Vietnam uga kena prabawa Kemaharajan Rum nganti ngetokaké mata dhuwit standhar
Pratélan "Provinciae" (provinsi) Rum ing basa Latin: "Artikel punika, ingkang kedah dipundarbèni sadaya basa."
SPQR SPQR iku cekakan saka tembung Latin "Senatus Populusque Romanus"
Tegesé ya iku: "Senat lan Rakyat Roma." Ukara iki katulis ing cagak-cagak legiun Roma lan jeneng resmi Républik Roma lan Kakaisaran Romawi
Ukara iki uga katulis ing lambang kutha Roma modern lan mulané uga katulis ing endi-endi, saka tutupan gorong-gorong nganti fasade gedhong-gedhong ing kutha
Akèh vèrsi sing dicaritakaké bab tegesé cekakan iki, miturut dhéklinasi (takrifan) "R"; Romanus ("Rakyat Roma") lan Romæ ("Rakyaté saka kutha Roma")
Anging sing umum dhéwé katulis ing cagak Trajan: "Senatus Populusque Romanus", lan vèrsi iki sing akèh dhéwé dienggo.
Atéisme Atéisme iku ilèn kapracayan sing ora pracaya yèn ana Allah utawa Déwa utawa panulakan marang téisme.
Tembung atéisme dijupuk saka basa Yunani "a-" (ora ("alpha privans")) lan "theos" (Allah/Déwa)
Ing jaman saiki akèh wong sing nganut ilèn iki
Humanisme Humanisme iku aliran kapracayan sing ngutamakaké manungsa
Béda karo aliran liyané sing ngutamakaké Allah utawa Déwa-Dèwi
Panganut aliran iki diarani humanis
Agnostisisme Agnostosisme (Yunani: "αγνωστικισμός, agnostikismós", saka "a-" (ora ("alpha privans")) lan "gnosis"(kawruh)) iku sawijining aliran kapracayan
Panganut aliran iki ora ngerti yèn Allah iku ana utawa ora lan dadi ora preduli
Aliran iki béda karo ateisme
Wong atéis pracaya yèn Allah ora ana, minangka wong agnostis ora ngerti yèn Allah/Déwa iku ana utawa ora
Bertrand Russell Bertrand Arthur William Russell, 3rd Earl Russell, OM, FRS punika matematikawan, filsuf, lan pamikir umum kelairan Britania Raya
Piyambak kagungan pangaribawa ing bidhang matematika, logika, teori himpunan, sarta mapinten-pinten cabang filsafat analitis
Piyambak dipunanggep salah satunggaling pamikir logika ingkang misuwur ing permulaning abad kaping 20
Piyambak ugi panjangkaring aliran filsafat analitis sesarengan kaliyan Gottlob Frege, kancamitra piyambak G
Moore, sarta muridipun Ludwig Wittgenstein
Sesarengan kaliyan tiyang ingkang rumiyin dados gurunipun, inggih punika A
Whitehead, Russell nyerat Principia Mathematica, karya ingkang nggadhahi peran wigati ing perkembangan logika klasik sarta salah satunggaling usaha ingkang ancik kangge ngringkes sedaya bidhang matematika dhateng logika (logisisme)
Tulisan Russell kanthi irah-irahan "On Denoting" kaanggep paradigma ing filsafat
Russell punika sami kaengga pasifis ingkang nganjuraken pamuangan dhateng imperialisme sarta ndherekaken Liga India
Piyambak dipundhawahi jalaran pamanggihipun pasifis ing Perang Donya I, saha rumiyin ndhukung kebijakan nyenengake Nazi Jerman anggitanipun Adolf Hitler, sadherekipun nggantos pamanggihipun ing tahun 1943 bilih perang punika punapa ingkang sampun kedah dipunlampahi minangka pilihan ingkang awon piyambak
Sasampunipun Perang Donya II, Russell ngakeni hegemoni global Amerika Serikat, dipunmangertosi begja tinimbang hegemoni Soviet utawi boten wonten kapemimpunan global ingkang efektif, ngantos dipuncakupun ngangge senjata nuklir
Salajengipun piyambak ngecam totalitarianisme gaya Stalin, kengingandhatengaken kaplongipun Amerika Serikat ing Perang Vietnam, sarta dados salah satunggaling pamikir ingkang malih ageng nganjuraken pelucutan senjata nuklir
Ing warsa 1950, Russell pikantuk Hadiah Nobel ing Bidhang Sastra "minangka pengakuan dhumateng karya-karyamipun ingkang maneka werni saha wigati, ing mriki piyambak nganjuraken cita-cita kemanusiaan sarta kamerdhikaan mikir"
Piyambak ugi nampi Medal De Morgan (1932), Sylvester Medal (1934), Kalinga Prize (1957), sarta Jerusalem Prize (1963)
Garudha (mitologi) Garuda "uga bisa ngrujuk ing maskapé pamaburan Indonésia, Garuda Indonésia." Garudha (pasang aksara basa Sangskreta: Garuḍa, basa Pāli: Garuḷa) iku salah sijining déwa ing agama Hindhu lan Buda
Dhèwèké wahana Bathara Wisnu, salah siji Trimurti utawa manifestasi Allah ing agama Hindhu
Garudha digambaraké nduwé awak emas, wujud putih, nduwé suwiwi abang
Cucuk lan suwiwiné mèmper manuk garudha, nanging awaké kaya manungsa
Ukurané gedhé dadi bisa ngalang-ngalangi srengéngé
Garudha nduwé akèh dasanama: Lambang nagara
Garudha iku uga dienggo dadi lambang nagara Indonésia, Thailand lan nagara-nagara liyané
Ing ngisor iki kapacak gambaré lambang-lambang sawatara nagara lan tlatah sing ora kabèh iku Garudha nanging mèmper
Garudha dienggo dadi lambang kutha krajan Mongolia, Ulan Bator.
Statistika Statistika iku èlmu kang nyinaoni cara gawé rencana, ngumpulaké, nganalisis, gawé interpretasi, lan présentasi data
Cekaké, statistika iku èlmu kang magepokan karo data
Istilah 'statistika' (basa Inggris: "statistics") béda karo 'statistik' ("statistic")
Statistika minangka èlmu kang magepokan karo data, déné statistik iku data, informasi, utawa asil panerapan algoritma statistika ing sawijining data
Saka kumpulan data, statistika bisa dipigunakaké kanggo nyimpulaké utawa ndèskripsi data; bab iki diarani statistika dhèskriptif
Sapérangan gedhé konsèp dhasar statistika duwé asumsi téyori probabilitas
Sawetara istilah statistika antarané: populasi, sampel, unit sampel, lan probabilitas
Statistika akèh dicakaké sajeroning manéka disiplin èlmu, yaiku èlmu-èlmu alam (umpamané astronomi lan biologi lan uga èlmu-èlmu sosial (kalebu sosiologi lan psikologi), lan ing babagan bisnis, ékonomi, lan indhustri
Statistika uga dipigunakaké sajeroning papréntahan kanggo manéka tujuan; sènsus kang ndunungi minangka salah siji prosedhur kang paling misuwur
Aplikasi statistika liyané kang saiki populèr yaiku prosedhur jajag panemu utawa "polling" (umpamané diayahi sadurungé pilihan umum), sarta jajag rikat (pétungan rikat asil pemilu) utawa "quick count"
Ing babagan komputasi, statistika bisa uga dicakaké sajeroning pangenalan pola utawa kacerdhasan gawéan
Panggunaan istilah "statistika" ngoyot saka istilah istilah sajeroning basa latin modhèren "statisticum collegium" ("dewan nagara") lan basa Italia "statista" ("nagarawan" utawa "pulitikus")
Gottfried Achenwall (1749) migunakaké "Statistik" sajeroning basa Jerman kanggo kang sepisanan minangka jeneng saka kagiyatan analisis data kanagaraan, kanthi makna "èlmu ngenani nagara ("state")"
Ing wiwitan abad kaping-19 wis ana pergeseran makna dadi "èlmu ngenani pangumpulan lan klasifikasi data"
Sir John Sinclair ngenalaké jeneng ("Statistics") lan pangertèn iki sajeroning basa Inggris
Mula, statistika kanthi prinsip wiwitané mung ngurus data kang dianggo lembaga-lembaga administratif lan papréntahan
Pangumpulan data terus lumaku, mligi liwat sènsus kang diayahi kanthi lumintu kanggo mènèhi informasi kapadunungan kang owah saben wektu
Ing abad kaping-19 lan wiwitan abad kaping-20 statistika wiwit akèh migunakaké babagan-babagan sajeroning matématika, mligi peluang
Cawang statistika kang saiki wis akèh dipigunakaké kanggo njurung métodhe èlmiah, statistika inferènsi, dikembangaké ing paruh kapindho abad kaping-19 lan wiwitan abad kaping-20 déning Ronald Fisher (kang masang dhasar statistika inferensi), Karl Pearson (métodhe régrèsi linear), lan William Sealey Gosset (nliti problem sampel ukuran cilik)
Panggunaan statistika ing mangsa saiki wis nyentuh kabèh babagan èlmu, wiwit saka astronomi nganti linguistika
Babagan-babagan ékonomi, biologi lan cabang-cabang terapané, sarta psikologi akèh diprebawani déning statistika sajeroning metodologiné
Akibaté banjur lair èlmu-èlmu gabungan kaya ékonomètrika, biomètrika (utawa biostatistika), lan psikomètrika
Sanajan nda pihak kang nganggep statistika minangka cawang saka matématika, nanging sapérangan pihak liyané nganggep statistika minangka babagan kang akèh kagandhèng karo matématika ndeleng saka sajarah lan aplikasiné
Ing Indonésia, kajian statistika sapérangan gedhé lumebu sajeroning fakultas matématika lan èlmu alam, ana ing dhépartemen kang madeg dhéwé utawa kagabung karo matématika
Sajeroning aplikasi statistika ing permasalahan sains, indhustri, utawa sosial, diwiwiti kanthi nyinaoni populasi
Makna "populasi" sajeroning statistika bisa ateges populasi barang urip, barang mati, utawa barang abstrak
Populasi uga bisa wujud pangukuran sawijining prosès ing sajeroning wektu kang béda-béda, yaiku misuwur kanthi istilah "dhèrèt wektu"
Ngayahi pendataan (pangumpulan data) kabèh populasi dijenengaké sènsus.
Sawiji sènsus wis mesthi mbutuhaké wektu lan biaya kang dhuwur
Mula, sajeroning statistika kerep diayahi panjupukan sampel (sampling), yaiku sapérangan cilik saka populasi, kang bisa makili kabèh populasi
Analisis data saka sampel sabanjuré dipigunakaké gawé generalisasi kabèh populasi
Yèn sampel kang dijupuk cukup representatif, inferensial (panjupukan kaputusan) lan simpulan kang digawé saka sampel bisa dipigunakaké kanggo nggambaraké populasi kanthi sakabèhané
Métodhe statistika ngenani cara njupuk sampel kang tepat dijenengaké tèhnik sampling
Analisis statistik akèh migunakaké probabilitas minangka konsèp dhasaré
Bab iki katon saka akèhé nganggo uji statistika kang njupuk dhasar ing sebaran peluang
Déné matématika statistika minangka cawang saka matématika terapan kang migunakaké téyori probabilitas lan analisis matématika kanggo ngantukaké dhasar-dhasar téyori statistika
Ana rong jinis statistika, yaiku statistika dhèskriptif lan statistika inferensial
Statistika dhèskriptif magepokan karo dhèskripsi data, umpamané saka ngitung rata-rata lan varians saka data mentah; migunakaké tabel-tabel utawa grafik saéngga data mentah luwih gampang “diwaca” lan luwih duwé makna
Déné statistika inferensial punjul iku, umpamané ngayahi pangujian hipotèsis, ngayahi prédhiksi observasi mangsa ngarep, utawa gawé modhèl régrèsi
Loro jinis panelitèn: èksperimèn lan survé
Ana rong jinis utama panelitèn: èksperimen lan survei
Kaloroné padha-padha nyinaoni prabawa owah-owahan ing peubah penjelas lan perilaku pangowah rèspon akibat owah-owahan mau
Béda kaloroné dumunung ing cara kajiané
Sawiji èksperimèn nglibataké pangukuran marang sistem kang dikaji, mènèhi perlakuan marang sistem, lan banjur ngayahi pangukuran (manèh) kanthi cara kang padha marang sistem kang wis diperlakukan kanggo meruhi apa perlakuan ngowahi aji pangukuran apa ora
Bisa uga perlakuan diayahi kanthi simultan lan prabawané diukur ing sajeroning wektu kang uga bebarengan
Métodhe statistika kang gegandhèngan karo lumakuné sawijining èksperimèn disinaoni sajeroning rancangan pacoban (désain èksperimèn)
Sajeroning survey, ora diayahi manipulasi tmarang sistem kang dikaji
Data dikumpulaké lan gayutan (korélasi) antara manéka peubah diselidhiki kanggo mènèhi gambaran marang objèk panelitèn
Tèknik-tèhnik survai disinaoni sajeroning métodhe survei
Panelitèn jinis eksperimen akèh diayahi ing èlmu-èlmu rekayasa, umpamané tèhnik, èlmu pangan, agronomi, farmasi, pemasaran (marketing), lan psikologi èksperimèn
Panelitèn jinis observasi paling kerep diayahi ing babagan èlmu-èlmu sosial utawa magepokan karo perilaku sadina-dina, umpamané ékonomi, psikologi lan pédagogi, kadhokteran masarakat, lan indhustri
Ana papat jinis pangukuran utawa skala pangukuran kang dipigunakaké sajeroning statistika, yaiku: nominal, ordinal, interval, lan rasio
Kapapat skala pangukuran mau duwé tingkat panggunaan kang béda sajeroning riset statistik
Istilah wigati sajeroning statistika
Interpretasi marang informasi statistik kerep nglibataké anané null hypothesis kanthi asumsi apa kang diusulaké minangka jalaran ‘’’ora’’’ duwé prabawa marang variabel kang diukur.
Minangka ilustrasi kang prasaja yaiku kaanan kang diadhepi para juri ing sawijining pangadilan
Null hypothesis, H0, negasaké yèn wong kang kadakwa ora salah, déné hypothesis alternatif, H1, nyatakaké yèn wong kang kadakwa iku salah
Dakwan ana amarga kasujanan ananékasalahan
H0 (status quo) ana ing posisi lelawanan karo H1 lan bakal dianggep bener kajaba H1 dijurung déning bukti-bukti kang nyata ("beyond a reasonable doubt")
Sanajan mangkono, kagagalan nulak H0 ("failure to reject H0") ing prakara iki ora ateges ora salah, nanging mung anané bukti-bukti ora cukup
Mula para juri ora perlu nampa H0 nanging gagal nulak ("fails to reject") H0
Sauntara sawenèh wong ora bisa mbuktèkaké sawijining "null hypothesis" nanging bisa nguji cedhak orané saka kasunyatan nganggo uji kakuwatan, kang nguji kasalahan jinis loro ("type II errors")
Kanthi nganggo null hypothesis tinemu anané loro wangun kasalahan ("errorr"): Èstimasi interval
Studi statistika mung njupuk sapérangan saka populasi amarga saka iku asilé ora makili kanthi wutuh saka populasi sakabèhané
Èstimasi kang diantukaké saka sampel mung kira-kira ("approximate") saka aji populasi
"Confidence intervals " agawé para statistikawan bisa nyatakaké sepira cedhaké asil ngira-ira saka sampel bisa cocog karo aji kang sabeneré ing populasi
Sacara formal, sawijining pratélan 95% confidence interval tumrap sawjining aji iku rentangan (range), yèn sampling lan analisis dibolan-balèni ana ing kondhisi kang padha (yielding a different dataset), interval bakal kalebu aji kang sakbeneré 95 % saka kabèh pangujèn
Bab iki ora ateges yèn probabilitas aji sakbeneré ana ing confidence interval 95%
Saka perspèktif frequentist, klaim mau ora nalar, amarga aji sabeneré iku dudu sawijining " random variable "
Statistika arang mènèhi sawijining jawaban prasaja jinis ya utawa ora
Interpretasi kerep tiba marang tataran signifikansi statistik (level of statistical significance) kang dicakaké marang angka lan kerep tegesé probabilitas saka aji kang kanthi akurat nulak null hypothesis (kadhangkala ingaran minangka p-value)
Signifikansi statistik ora mesthi ateges yèn asilé signifikan sajeroning kaanan nyata
Tuladha, sajeroning pasinaon ngenani usada manawa nuduhaké yèn sawijining obat duwé signifikansi statistik nanging mung duwé èfèk nguntungaké sethithik, amarga saka iku obat mau kaya-kaya ora bakal mbantu pasien kanthi nyata
Sawetara pangujian lan prosedur kang akèh dipigunakaké sajeroning panelitèn antarané: Statistika Terapan
Sawetara èlmu kang migunakaké statistika terapan saéngga duwé tèrminologi kang mligi
Disiplin èlmu mau antarané: Statistika mènèhi piranti analisis data tumrap manéka babagan èlmu
Kagunané warna-warna: nyinaoni keragaman akibat pangukuran, ngendhalèkaké prosès, ngrumusaké informasi saka data, lan mbiyantu panjupukan kaputusan dhedhasar data
Statistika, amarga sipaté kang objèktif, kerep dadi siji-sijiné piranti kang bisa diandelaké kanggo kaperluan-kaperluan ing ndhuwur
"Artikel utama: Pratélan prangkat lunak statistika" Piranti alus
Pétungan statistika modhèren akèh diayahi déning komputer, lan malah sawatara pétungan mung bisa diayahi déning komputer mawa karikatan dhuwur, umpamané jaringan saraf tiron
Révolusi komputer wis nggawa implikasi perkembangan statistika ing mangsa ngarep, kanthi panekanan anyar marang statistika èksperimèntal lan èmpirik.
William Shakespeare William Shakespeare (dibaptis 26 April 1564-23 April miturut tarikh Kalendher Julius utawa 3 Mèi 1616 miturut tarikh Kalendher Grégorius), inggih punika salah satunggaling panulis sandhiwara, pujangga, miwah juru paraga saking Inggris ingkang kagungan wibawa ageng ing jagad sastra basa Inggris lan dipunanggep dramawan ageng ingkang tanpa tanding
Panjenenganipun kerep dipunsebat minangka pujangga nasional Inggris lan ""Bard of Avon" utawi kanthi sesinglon "The Bard""
Karyanipun ingkang sampun dipunserat, kalebet kerjasama kaliyan sanesipun, ngemot kinten-kinten 39 sandhiwara, 154 soneta, telung puisi naratif dawa, lan sawetawis puisi sanesipun, ingkang sawetawisipun gadhah panganggit ingkang dereng masthi
Sandhiwaranipun sampun kapratelakaken dhumateng saben basa utama ingkang gesang lan dipuntedahaken langkung kathah tinimbang sandhiwara saking panganggit sanesipun
Shakespeare tetap dados panulis ingkang ageng pengaruhingipun wonten sastra basa Inggris, lan karyanipun teras dipunajari lan dipuninterpretasi malih
Wonten ing yuswa 18 taun, piyambakipun krama kalih Anne Hathaway, ingkang sakingipun gadhah putra telu: Susanna, lan kembaran Hamnet miwah Judith
Ing antawising taun 1585 tumekaning 1592, piyambakipun ngawiti karir ingkang sukses wonten ing London minangka juru paraga, panganggit, miwah sesarengan pemilik (sharer) saking perusahaan sandhiwara ingkang sinebat Lord Chamberlain's Men, ingkang salajengipun dados King's Men
Wonten ing yuswa 49 taun (kinten-kinten taun 1613), piyambakipun katingal sampun pensiun lan wangsul dhateng Stratford, ing ngriku piyambakipun tilar donya tiga taun salajengipun
Rikala-rikala ingkang dipuncathet ngenani gesang pribadinipun Shakespeare boten kathah, punika ngundang spekulasi ageng babagan kados pundi rupinipun, seksualitasipun, kapercayan agaminipun, lan punapa karyanipun ingkang dipunatributaken dhateng piyambakipun pancen kasusun dening piyambakipun utawi sanesipun
Panjenenganipun ngrembag kathahing karyanipun ingkang misuwur antawisipun taun 1589 ngantos 1613
Sandhiwara ingkang kapisanipun umumipun sandhiwara komedi lan sejarah, lan dipunkondhangaken minangka karya ageng wonten ing genre wau
Sasampunipun, piyambakipun nyerat sandhiwara tragèdi ngantos taun 1608, ing antawisingipun wonten "Hamlet", "Romeo lan Juliet", "Othello", "King Lear", lan "Macbeth", ingkang sami dipunanggep minangka karya ageng wonten sastra basa Inggris
Ing fase pungkasan gesangipun, piyambakipun nulis tragikomedi (uga dipunwastani romansa) lan kolaborasi kaliyan panganggit sandhiwara sanesipun.
Janganan Janganan utawa sayuran iku jeneng tetuwuhan utawa pérangan-pérangané sing dipangan manungsa nanging ora kagolong kategori woh-wohan, kekacang, herba, rempah utawa wijèn
Tembung sayuran iku luwih umum dienggo ing basa Melayu
Aténa Aténa (Yunani: Αθήνα "Athína", IPA /a'θina/) iku kutha krajan nagara Yunani
Pedhunungé ana 750.000 nanging ing tlatah métropolitan ana 4,0 yuta jiwa
Athena uga asring sinebut asalé peradaban "barat" amarga rupa-rupa prèstasi budayané ing abad angka 4 lan k-5 lan ndadèkaké sugih yasan, monumen, lan karya seni kuna
Salah sijiné kang paling kondhang yaiku Acropolis sing dadi salah siji bukti seni Yunani klasik
Rupa-rupa warisan budaya iki direnovasi nalika ngadhepi Olimpiade Athena 2004
Athena dilayani déning Papan Anggegana Internasional Eleftherios Venizelos ing Spata, kurang luwih 45 menit nganggo taksi saka kutha ka wétan
Bangkok Bangkok (basa Thailand: กรุงเทพฯ, กรุงเทพมหานคร, utawa Krung Thep, Krung Thep Maha Nakhon)( ) iku kutha krajan lan kutha gedhé dhéwé ing Thailand
Kutha iki dumunung ing gisik kulon Kali Chao Phraya, cedhak Lempongan Thailand
Bangkok iku kutha kanthi perkembangan paling pesat, kanthi ékonomi kang dinamis lan kemasyarakatan kang progresif ing Asia Kidul-wétan
Kutha iki isih ngembang dadi punjer regional kang bisa nyaingi Singapura lan Hong Kong, nanging isih duwé masalah sajeroning sèktor infrastruktur lan sosial minangka akibat perkembangané kang pesat
Bangkok wis suwé dadi gerbang lumebu tumrap penanam modal manca kang péngin golèk pasar anyar ing Asia
Kutha iki uga kacathet minangka salah siji kutha ing donya kanthi laju penambahan konstruksi gedhong pencakar langit paling rikat
Sugih situs-situs budaya agawé Bangkok minangka salah siji tujuwan wisata paling populèr ing donya
Provinsi Bangkok wewatesan karo enem provinsi liya: Nonthaburi, Pathum Thani, Chachoengsao, Samut Prakan, Samut Sakhon lan Nakhon Pathom
Kutha Bangkok ( ) biyèn wujud sawijining punjer dagang cilik lan palabuhan ing gisik Kulon kali Chao Phraya nglayani Krajan Ayuthhaya, perintis Thailand modhèren kang jaya wiwit taun 1350 nganti 1767
Ana kaprecayan yèn jeneng Bangkok asal saka "Bang Makok", "Bang" sebutan sajeroning basa Thailand pérangan Tengah kanggo kutha utawa désa kang berlokasi ing tepian kali, lan "Makok" (มะกอก) iku jeneng sajeroning basa Thailand tumrap "Spondias pinnata", "Spondias mombin" utawa "Elaeocarpus hygrophilus" (tuwuhan kang ngasilaké woh kaya woh olive), utawa "Bang Koh", "Koh" tegesé "pulo", tegesé sawijining wewengkon kang kaukir déning kali-kali lan kanal-kanal
Sawisé runtuh Ayutthaya déning Krajan Burma ing taun 1767, ratu anyar, Raja Taksin ngadegaké kutha krajan anyar, Thonburi, ing wewengkon kang saiki minangka péranganing kutha Bangkok
Nalika mangsa papréntahan Taksin rampung ing taun 1782, Raja Buda Yodfa Chulaloke yasa manèh kutha krajan ing sisih wétan kali lan maringi jeneng resmi upacara ("ceremonial name") "Krung Thep Mahanakhon Amon Rattanakosin Mahinthara Yuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit" lan banjur dicekak dadi jeneng resmi saiki, "Krung Thep Maha Nakhon"
Nanging, kutha anyar mau uga mèlu nampa jeneng Bangkok, kang terus dipigunakaké déning wong-wong manca kanggo nunjuk marang kabèh wewengkon kutha lan dadi jeneng resmi sajeroning Basa Inggris, déné sajeroning Basa Thailand jeneng Bangkok tetep mung nuduhaké kutha tuwa ing pinggir kulon kali
Kutha mau wiwit wektu iku wis dimodhèrnaké lan ngalami akèh owah-owahan, kalebu pangenalan transportasi lan infrastruktur ing mangsa papréntahan Raja Mongkut lan Raja Chulalongkorn, lan banjur dadi punjer perékonomian Thailand